Dit is ’n boek wat móét gelees word deur gemeentes met kerke wat besig is om agteruit te gaan. Dit beskryf nie net die situasie van ’n sukkelende ontmoedigde kerk nie, maar bied ook daadwerklike en tasbare hoop om die situasie om te keer. Ryk aan Bybelse insig, bied hierdie boek hoop wat nie gebaseer is op menslike inspanning nie maar op die kragtige werking van Christus wat ’n plan, doel en ’n belofte vir elke kerk het.
God is kragtig aan die werk om Sy ewige plan regoor die wêreld uit te voer. Soos Hy nog altyd gedoen het, gaan Hy voort om gewone mense te roep om Hom te dien as geestelike leiers. Ouers het hulle kinders gelei om godvresende volwassenes te word. Leraars het hulle kerke gelei om helder te skyn in hulle geestelik donker gemeenskappe. Sakelui het hulle besighede gelei om hulle werknemers te seen en God se koninkryk te bevorder.
Ons het baie van hierdie leiers ontmoet. Hulle spreek altyd vreugde en verbasing uit dat die almagtige God hulle gewone lewens gebruik het om hulle wêreld ‘n beter plek te maak. Nou is dit jou beurt. Ons wêreld het godvresende leiers wat met integriteit sal lei, ‘n Christelike karakter vertoon, die rondom hulle seen en ‘n godvresende erfenis gaan nalaat, verskriklik nodig.
Indien God jou roep om Hom te dien, is dit die hoogste eer wat jy kan ontvang. Mag jy enige verskoning laat vaar, enige vrees verwerp en enige afleiding verwyder sodat jy Christus met hart en siel, hartstogtelik en op ‘n eerbare manier kan dien. Indien jy dit doen, sal die wêreld nooit weer dieselfde wees nie en jou lewe sal ‘n pragtige voorbeeld wees van wat God kan doen met mense wat gewillig is om hulle lewens in sy hande toe te vertrou.